En 42-årig kvinde er ved Retten i Hjørring i dag idømt et års ubetinget fængsel at have stukket sin mand i maven med en kniv. Anklager ved Nordjyllands Politi Sofie Stokholm forklarer, at knivstikket blev påført manden under et skænderi, som parret havde i september 2019. Manden blev ikke alvorligt kvæstet ved knivstikket, som dog var behandlingskrævende. Kvinden forklarede i retten, at det var et uheld, at hun havde stukket manden, og hun nægtede sig skyldig. Men retten i Hjørring dømte hende for grov vold. Anklager Sofie Stokholm ønsker ikke over for TV2 Nord at oplyse, hvor i Nordjylland episoden fandt sted. Den 42-årige kvinde udbad sig betænkningstid med henblik på at anke dommen.

Referat:
42-årig kvinde nægtede sig skyldig og forklarede i retten, at knivstikket var et uheld.